Friedrich von Scheurmann

Christian Friedrich Anton von Scheurmann (vene Фёдор Карлович Ширман; 28. september 1780 Haapsalu – 1853 ) oli Venemaa keisririigi sõjaväelane (kindralleitnant, 1835) 

Ta oli 1812. aasta Isamaasõjast osavõtja ja 6. detsembrist 1826 Tallinna 2. komandant.

24. veebruaril 1827 kanti tema suguvõsa Eestimaa rüütelkonna aadlimatriklisse (Nr.286).   

Tema noorem vend Wilhelm von Scheurmann (1790–1868) teenis samuti Vene sõjaväes, oli Muromski jalaväepolgu komandör ja kindralmajor, ning õdedest Eleonora Christina Johanna von Scheurmann (1786–1861) oli abielus Tallinna raehärra Johann Karl Girard de Soucantoniga.

Perekond
Tema vanemad olid Vahakõnnu mõisaomanik leitnant Karl von Scheurmann (1752–1826) ja Augusta Dorothea von Buddenbrock (1757–1839), kes oli Seitsmeaastases sõjas hukkunud ohvitseri ja Kulina mõisniku Berend Gustav von Buddenbrocki (1718–1761) ja Kassinurme mõisast pärit vabapreili Dorothea Wilhelmine von Ungern-Sternbergi tütar.  

Friedrich von Scheurmann oli abielus Elisabeth Spafarjevaga, kes oli Tallinna sadama komandöri, Admiraliteedi kindralleitnandi Leonti Spafarjevi (1766–1847; ru) tütar.

Sugupuu

Viited

Eestimaa aadlikud
Vene Eestimaa kubermangu koosseis
Baltisakslased
Baltisaksa sõjaväelased
Venemaa keisririigi kindralid
Venemaa keisririigi väejuhid
Napoleoni sõdade Venemaa sõjaväelased
Sündinud 1780
Surnud 1853